Pasiūlymas EUROPOS PARLAMENTO IR TARYBOS SPRENDIMAS kuriuo panaikinami tam tikri laisvės, saugumo ir teisingumo erdvės teisės aktai /* COM/2014/0713 final - 2014/0337 (COD) */





AIŠKINAMASIS MEMORANDUMAS 1. PASIŪLYMO APLINKYBĖS Užtikrinti, kad ES teisėkūros procedūra priimtas acquis nebūtų pasenęs ir atitiktų paskirtį yra vienas Europos Komisijos prioritetų. Dar 2003 m. gruodžio 16 d. Tarpinstituciniame susitarime dėl geresnės teisėkūros[1] Europos Parlamentas, Taryba ir Komisija susitarė, kad reikėtų sumažinti Europos Sąjungos teisės aktų skaičių panaikinant nebetaikomus teisės aktus. Tokie teisės aktai turėtų būti pašalinti iš Europos Sąjungos acquis– taip būtų padidintas skaidrumas, o visiems piliečiams ir visoms valstybėms narėms būtų suteikta daugiau aiškumo. Tai atitinka Komisijos reglamentavimo kokybės politikos nuostatas. 2014 m. birželio mėn. komunikate „Reglamentavimo kokybės ir rezultatų programa (REFIT). Dabartinė padėtis ir perspektyva“[2] Komisija pažymėjo, kad tikrino acquis, susijusį su policijos ir teisminiu bendradarbiavimu baudžiamosiose bylose, kad nustatytų, kurie aktai galėtų būti panaikinti, nes pasibaigė Sutartyse nustatytas pereinamasis laikotarpis. Komisija jau baigė vertinti su laisvės, saugumo ir teisingumo erdve susijusius teisės aktus, įskaitant buvusio vadinamojo trečiojo ramsčio acquis. Daug pastaraisiais dešimtmečiais priimtų teisės aktų nebeturi jokio poveikio. Dėl savo laikino pobūdžio ar dėl to, kad jų turinys buvo perkeltas į vėlesnius teisės aktus, jie nebėra aktualūs. Dėl teisinio tikrumo priežasčių Komisija siūlo Europos Parlamentui ir Tarybai atšaukti šiame pasiūlyme nurodytas priemones. I. Vykdomojo komiteto sprendime Sch/Com-ex (95) PV 1 rev[3] nurodytos specifinės aplinkybės, kuriomis Portugalija prašė išankstinės konsultacijos dėl prašymą išduoti Indonezijos vizą pateikiančių asmenų. Tas sprendimas tapo nebeaktualus Reglamentu (EB) Nr. 810/2009[4] (Vizų kodeksu) ir Reglamentu (EB) Nr. 767/2008[5] (VIS reglamentu) nustačius naujas taisykles dėl išankstinių konsultacijų su kitomis valstybėmis narėmis. II. Vykdomojo komiteto sprendime SCH/Com-ex (95) 21[6] nustatyta Šengeno valstybių prievolė dalytis statistine informacija, kad padedant Šengeno sekretoriatui būtų galima geriau stebėti migraciją per išorės sienas. Šis sprendimas tapo neaktualus, kai Tarybos reglamentu (EB) Nr. 2007/2004[7] FRONTEX suteikti įgaliojimai atlikti rizikos prie išorės sienų analizę bei parengti ir taikyti informacines sistemas, padedančias keistis tokia informacija, įskaitant Informacijos ir koordinavimo tinklą, sukurtą Sprendimu 2005/267/EB[8] ir Europos sienų stebėjimo sistemą, sukurtą Reglamentu (EB) Nr. 1052/2013[9]. III. Vykdomojo komiteto sprendimu SCH/Com-ex (96) 13 rev 1[10] nustatyti principai, kuriais reglamentuojamos valstybių, kurios atstovauja ir kurioms atstovaujama, teisės bei pareigos, susijusios su Šengeno vizų išdavimu trečiosiose šalyse, kur atstovaujama ne visoms Šengeno šalims. Šis sprendimas tapo nebeaktualus įsigaliojus Reglamentui (EB) Nr. 810/2009[11], kuriuo nustatytos naujos taisyklės, susijusios su atstovavimo tvarka, kai valstybė narė sutinka atstovauti kitai valstybei narei prašymų išduoti vizą vertinimo ir vizų išdavimo tos valstybės narės vardu tikslais. IV. Vykdomojo komiteto sprendimu SCH/Com-ex (97) 39 rev[12] nustatyti įrodymo priemonių ir orientacinių įrodymų taikant Šengeno valstybių readmisijos susitarimus pagrindiniai principai. Šis sprendimas tapo nebeaktualus įsigaliojus Tarybos reglamentui Nr. 343/2003[13] ir Komisijos reglamentui (EB) Nr. 1560/2003[14], kuriuose nustatyti tiesioginių ir netiesioginių įrodymų elementai, naudotini nustatant už prieglobsčio prašymų nagrinėjimą atsakingas valstybes nares. V. Vykdomojo komiteto sprendimu SCH/Com-ex (98) 1 rev 2[15] nustatyta įvairių priemonių, kuriomis siekta padidinti patikrinimų prie išorės sienų veiksmingumą. Šis sprendimas tapo nebeaktualus įsigaliojus Reglamentui (EB) Nr. 562/2006, kuriuo nustatytos naujos patikrinimų prie išorės sienų taisyklės, ir Tarybos reglamentui (EB) Nr. 2007/2004, kuriuo FRONTEX suteikti įgaliojimai taikyti Bendrijos priemones, susijusias su išorės sienų valdymu. VI. Vykdomojo komiteto sprendimu SCH/Com-ex (98) 18 rev[16] nustatyta tvarka, kurios turi laikytis Šengeno valstybės, patiriančios didelių sunkumų siekdamos gauti laissez-passer nelegaliems užsieniečiams grąžinti į tėvynę. Tas sprendimas tapo nebeaktualus, nes konkrečios prievolės ir procedūros, kurių turi laikytis ne ES šalių ir ES valstybių valdžios institucijos, grąžindamos neteisėtai ES gyvenančius užsienio piliečius, yra nustatytos readmisijos susitarimuose, kuriuos ES sudaro su trečiosiomis šalimis. VII. Vykdomojo komiteto sprendimu SCH/Com-ex (98) 21[17] patvirtintos bendros taisyklės, kuriomis reglamentuojamas visų prašymą išduoti vizą pateikiančių asmenų paso žymėjimas spaudais, kad tas pats asmuo negalėtų vizos prašyti daug kartų vienu metu ar iš eilės. Šis sprendimas tapo nebeaktualus įsigaliojus Reglamentui (EB) Nr. 810/2009 (Vizų kodeksas). VIII–IX. Vykdomojo komiteto sprendimu SCH/Com-ex (98) 37 def 2[18] nustatytas nuoseklus požiūris į kovos su nelegalia migracija stiprinimą, kuris įgyvendintas Centrinės grupės sprendimu SCH/C (98) 117[19]. Šie sprendimai tapo nebeaktualūs įsigaliojus Reglamentui (EB) Nr. 377/2004[20], kuriuo sukurtas imigracijos ryšių palaikymo pareigūnų tinklas, Reglamentui Nr. 562/2006, kuriuo nustatytos bendros išorės sienų kontrolės priemonės, ir Tarybos sprendimui 2009/371/TVR[21], kuriuo Europolui suteikti įgaliojimai vykdyti tam tikras su informacijos mainais susijusias užduotis. X. Vykdomojo komiteto sprendimu SCH/Com-ex (98) 59 rev[22] nustatytos suderinto konsultantų dokumentų klausimais dislokavimo oro ir jūrų susisiekimo srityje ir valstybių narių konsulinėse atstovybėse gairės, siekiant sustiprinti kovą su nelegalia imigracija į Šengeno erdvę. Šis sprendimas tapo nebeaktualus įsigaliojus Reglamentui (EB) Nr. 377/2004, kuriuo nustatytos naujos ryšių palaikymo pareigūnų siuntimo į trečiąsias šalis taisyklės. XI. Vykdomojo komiteto sprendimu SCH/Com-ex (99) 7 rev 2[23] patvirtintas valstybių narių ryšių palaikymo pareigūnų savitarpio komandiravimo konsultavimo ir pagalbos atliekant išorės sienų tikrinimo užduotis tikslais planas. Šis sprendimas tapo nebeaktualus įsigaliojus Reglamentui (EB) Nr. 562/2006 ir Reglamentui (EB) Nr. 2007/2004[24], kuriais nustatoma nauja teisinė valstybių narių bendradarbiavimo išorės sienų kontrolės srityje, įskaitant ryšių palaikymo pareigūnų komandiravimą, sistema. XII. Tarybos reglamentu (EB) Nr. 189/2008[25] užtikrinta, kad specifikacijos, taikomos tam tikriems SIS II bandymams, kuriais siekiama įrodyti, kad centrinė SIS II, ryšių infrastruktūra ir centrinės SIS II bei nacionalinių sistemų (N.SIS II) sąsajos atitinka SIS II teisės aktuose nustatytus techninius ir funkcinius reikalavimus. Šis reglamentas prarado teisinį poveikį 2013 m. balandžio 9 d. įsigaliojus antrosios kartos Šengeno informacinei sistemai SIS II. 3. TEISINIAI PASIŪLYMO ASPEKTAI Siūlomų priemonių santrauka Pasiūlymu panaikinamos kelios nebeaktualios laisvės, saugumo ir teisingumo erdvės teisinės priemonės. Teisinis pagrindas 1995 m. balandžio 28 d. Vykdomojo komiteto sprendimo dėl bendros vizų politikos (Sch/Com-ex (95) PV 1 rev) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies a punktas. 1995 m. gruodžio 20 d. Vykdomojo komiteto sprendimo dėl skubaus keitimosi tarp Šengeno valstybių statistiniais ir konkrečiais duomenimis apie galimus veikimo sutrikimus prie išorinių sienų (SCH/Com-ex (95) 21) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies d punktas. 1996 m. birželio 27 d. Vykdomojo komiteto sprendimo dėl Šengeno vizų išdavimo pagal Konvencijos dėl Šengeno susitarimo įgyvendinimo 30 straipsnio 1 dalies a punktą principų (SCH/Com-ex (96) 13 rev 1) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies a punktas. 1997 m. gruodžio 15 d. Vykdomojo komiteto sprendimo dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų (SCH/Com-ex (97) 39 rev) panaikinimo teisinis pagrindas – Sutarties dėl Europos Sąjungos veikimo 78 straipsnio 2 dalies e punktas. 1998 m. balandžio 21 d. Vykdomojo komiteto sprendimo dėl darbo grupės veiklos (SCH/Com-ex (98) 1 rev 2) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies b punktas bei 79 straipsnio 2 dalies c ir d punktai. 1998 m. birželio 23 d. Vykdomojo komiteto sprendimo dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu (SCH/Com-ex (98) 18 rev.) panaikinimo teisinis pagrindas – Sutarties dėl Europos Sąjungos veikimo 78 straipsnio 2 dalies g punktas. 1998 m. birželio 23 d. Vykdomojo komiteto sprendimo dėl vizų prašytojų pasų antspaudavimo (SCH/Com-ex (98) 21) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies a punktas. 1998 m. spalio 27 d. Vykdomojo komiteto sprendimo dėl kovos su nelegalia imigracija priemonių priėmimo (SCH/Com-ex (98) 37 def 2) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies b punktas bei 79 straipsnio 2 dalies c punktas. 1998 m. spalio 27 d. Centrinės grupės sprendimo dėl kovos su nelegalia imigracija priemonių priėmimo (SCH/C (98) 117) panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies b punktas bei 79 straipsnio 2 dalies c punktas. 1998 m. gruodžio 16 d. Vykdomojo komiteto sprendimo dėl suderinto konsultantų dokumentų klausimais dislokavimo (SCH/Com-ex (98) 59 rev) panaikinimo teisinis pagrindas – Sutarties dėl Europos Sąjungos veikimo 79 straipsnio 2 dalies c punktas. 1999 m. balandžio 28 d. Vykdomojo komiteto sprendimo dėl ryšių palaikymo pareigūnų (SCH/Com-ex (99) 7 rev 2) panaikinimo teisinis pagrindas – Sutarties dėl Europos Sąjungos veikimo 87 straipsnio 2 dalies a punktas. 2008 m. vasario 18 d. Tarybos reglamento (EB) Nr. 189/2008 panaikinimo teisinis pagrindas – Sutarties dėl Europos Sąjungos veikimo 77 straipsnio 2 dalies b punktas. Subsidiarumo ir proporcingumo principai Šiame pasiūlyme nurodytos priemonės yra nebeaktualios, nes jų turinys buvo perkeltas į vėlesnius teisės aktus. Todėl šių priemonių panaikinimas atitinka subsidiarumo ir proporcingumo principą. Reikiamų priemonių šiuo tikslu turi imtis Sąjungos teisės aktų leidėjas. Pasirinkta priemonė Siūloma priemonė: Europos Parlamento ir Tarybos sprendimas. 4. POVEIKIS BIUDŽETUI Šis pasiūlymas poveikio biudžetui neturi. 2014/0337 (COD) Pasiūlymas EUROPOS PARLAMENTO IR TARYBOS SPRENDIMAS kuriuo panaikinami tam tikri laisvės, saugumo ir teisingumo erdvės teisės aktai EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 77 straipsnio 2 dalies a, b ir d punktus, 78 straipsnio 2 dalies e ir g punktus, 79 straipsnio 2 dalies c ir d punktus ir 87 straipsnio 2 dalies a punktą, atsižvelgdami į Europos Komisijos pasiūlymą, teisėkūros procedūra priimamo akto projektą perdavus nacionaliniams parlamentams, laikydamiesi įprastos teisėkūros procedūros, kadangi: (1) Sąjungos teisės skaidrumo didinimas yra itin svarbus geresnės teisėkūros strategijos, kurią įgyvendina Sąjungos institucijos, elementas. Atsižvelgiant į tai, tikslinga iš galiojančių teisės aktų pašalinti betikslius aktus; (2) dalis laisvės, saugumo ir teisingumo erdvės teisės aktų prarado savo aktualumą, nes jų turinys buvo perkeltas į vėlesnius teisės aktus, tačiau jie nebuvo panaikinti; (3) Vykdomojo komiteto sprendime Sch/Com-ex (95) PV 1 rev[26] nurodytos specifinės aplinkybės, kuriomis Portugalija prašė išankstinės konsultacijos dėl prašymą išduoti Indonezijos vizą pateikiančių asmenų. Šis sprendimas tapo nebeaktualus įsigaliojus Reglamentui (EB) Nr. 810/2009[27] ir Reglamentui (EB) Nr. 767/2008[28], kuriais nustatytos naujos taisyklės dėl išankstinių konsultacijų vizų išdavimo klausimais su kitomis valstybėmis narėmis; (4) Vykdomojo komiteto sprendimu SCH/Com-ex (95) 21[29] nustatyta valstybių narių prievolė dalytis statistine informacija, kad būtų galima geriau stebėti migraciją per išorės sienas. Šis sprendimas tapo nebeaktualus įsigaliojus Tarybos reglamentui (EB) Nr. 2007/2004[30], kuriuo FRONTEX suteikti įgaliojimai atlikti rizikos prie išorės sienų analizę bei parengti ir taikyti informacines sistemas, padedančias keistis tokia informacija; (5) Vykdomojo komiteto sprendimu SCH/Com-ex (96) 13 rev 1[31] nustatyti principai, kuriais reglamentuojamos valstybių narių, kurios atstovauja ir kurioms atstovaujama, teisės bei pareigos, susijusios su Šengeno vizų išdavimu trečiosiose šalyse, kur atstovaujama ne visoms Šengeno šalims. Šis sprendimas tapo nebeaktualus įsigaliojus Reglamentui (EB) Nr. 810/2009, kuriuo nustatytos naujos taisyklės, susijusios su atstovavimo tvarka, kai valstybė narė sutinka atstovauti kitai valstybei narei prašymų išduoti vizą vertinimo ir vizų išdavimo tos valstybės narės vardu tikslais; (6) Vykdomojo komiteto sprendimu SCH/Com-ex (97) 39 rev[32] patvirtinti įrodymo priemonių ir orientacinių įrodymų taikant Šengeno valstybių readmisijos susitarimus pagrindiniai principai. Šis sprendimas tapo nebeaktualus įsigaliojus Tarybos reglamentui (EB) Nr. 343/2003[33] ir Komisijos reglamentui (EB) Nr. 1560/2003[34], kuriuose nustatyti tiesioginių ir netiesioginių įrodymų elementai, naudotini nustatant už prieglobsčio prašymų nagrinėjimą atsakingas valstybes nares; (7) Vykdomojo komiteto sprendimu SCH/Com-ex (98) 1 rev 2[35] nustatyta įvairių priemonių, kuriomis siekta padidinti patikrinimų prie išorės sienų veiksmingumą. Šis sprendimas tapo nebeaktualus įsigaliojus Reglamentui (EB) Nr. 562/2006[36], kuriuo nustatytos asmenų judėjimo per išorės sienas taisyklės, ir Tarybos reglamentui (EB) Nr. 2007/2004, kuriuo FRONTEX suteikti įgaliojimai taikyti Bendrijos priemones, susijusias su išorės sienų valdymu, užtikrinant valstybių narių veiksmų, atliekamų įgyvendinant šias priemones, koordinavimą; (8) Vykdomojo komiteto sprendimu SCH/Com-ex (98) 18 rev[37] nustatyta tvarka, kurios turi laikytis Šengeno valstybės, patiriančios didelių sunkumų siekdamos gauti laissez-passer nelegaliems užsieniečiams grąžinti į tėvynę, bei galimybė Sąjungos lygmeniu įvertinti reikmę imtis kitų, labiau privalomojo pobūdžio priemonių tų trečiųjų šalių atžvilgiu. Tas sprendimas tapo nebeaktualus Sąjungai su įvairiomis trečiosiomis šalimis sudarius readmisijos susitarimus, kuriuose nustatytos konkrečios prievolės ir procedūros, kurių turi laikytis trečiųjų šalių ir valstybių narių valdžios institucijos, grąžindamos neteisėtai Sąjungoje gyvenančius užsienio piliečius; (9) Vykdomojo komiteto sprendimu SCH/Com-ex (98) 21[38] patvirtintos bendros taisyklės, kuriomis reglamentuojamas visų prašymą išduoti vizą pateikiančių asmenų paso žymėjimas spaudais, kad tas pats asmuo negalėtų vizos prašyti daug kartų vienu metu ar iš eilės. Šis sprendimas tapo nebeaktualus įsigaliojus Reglamentui (EB) Nr. 810/2009, kuriame nustatytos naujos vizų išdavimo ir prašymą išduoti vizą pateikiančio asmens kelionės dokumento antspaudavimo taisyklės; (10) Vykdomojo komiteto sprendimu SCH/Com-ex (98) 37 def 2[39] nustatytas nuoseklus požiūris į kovos su nelegalia migracija stiprinimą, kuris įgyvendintas 1998 m. spalio 27 d. Centrinės grupės sprendimu dėl kovos su nelegalia imigracija priemonių priėmimo (SCH/C (98) 117). Šie sprendimai tapo nebeaktualūs įsigaliojus Reglamentui (EB) Nr. 377/2004[40], kuriuo sukurtas imigracijos ryšių palaikymo pareigūnų tinklas, Reglamentui (EB) Nr. 562/2006, kuriuo nustatytos bendros išorės sienų kontrolės priemonės, ir Tarybos sprendimui 2009/371/TVR[41], kuriuo Europolui suteikti įgaliojimai vykdyti tam tikras su informacijos mainais susijusias užduotis, įskaitant kovą su neteisėta migracija. (11) Vykdomojo komiteto sprendimu SCH/Com-ex (98) 59 rev[42] nustatytos suderinto konsultantų dokumentų klausimais dislokavimo oro ir jūrų susisiekimo srityje ir valstybių narių konsulinėse atstovybėse gairės, siekiant sustiprinti kovą su nelegalia imigracija. Šis sprendimas tapo nebeaktualus įsigaliojus Reglamentui (EB) Nr. 377/2004, kuriuo nustatytos naujos ryšių palaikymo pareigūnų siuntimo į trečiąsias šalis taisyklės. (12) Vykdomojo komiteto sprendimu SCH/Com-ex (99) 7 rev 2[43] patvirtintas valstybių narių ryšių palaikymo pareigūnų savitarpio komandiravimo konsultavimo ir pagalbos atliekant išorės sienų saugumo ir tikrinimo užduotis tikslais planas. Šis sprendimas tapo nebeaktualus įsigaliojus Reglamentui (EB) Nr. 562/2006 ir Reglamentui (EB) Nr. 2007/2004, kuriais nustatyta nauja teisinė valstybių narių bendradarbiavimo išorės sienų kontrolės srityje, įskaitant ryšių pareigūnų komandiravimą, sistema; (13) Tarybos reglamentu (EB) Nr. 189/2008[44] užtikrinta, kad specifikacijos, taikomos tam tikriems SIS II bandymams, susijusiems su centrine SIS II, ryšių infrastruktūra ir centrinės SIS II bei nacionalinių sistemų (N.SIS II) sąsajomis, atitiktų SIS II teisės aktuose nustatytus techninius ir funkcinius reikalavimus. Šis reglamentas prarado teisinį poveikį 2013 m. balandžio 9 d. pradėjus veikti antrosios kartos Šengeno informacinei sistemai SIS II; (14) siekiant teisinio tikrumo ir aiškumo, šiuos nebeaktualius sprendimus ir reglamentą reikėtų panaikinti; (15) šio sprendimo tikslo – panaikinti dalį laisvės, saugumo ir teisingumo erdvės teisės aktų – valstybės narės pačios pasiekti negali; jį galima pasiekti tik Sąjungos lygmeniu, taigi šis sprendimas atitinka Sutarties 5 straipsnyje nustatytą subsidiarumo principą. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytam tikslui pasiekti; (16) pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 straipsnį Danija nedalyvauja priimant šį sprendimą; (17) šiuo sprendimu plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal Tarybos sprendimą 2000/365/EB[45]. Todėl Jungtinė Karalystė priimant šį sprendimą nedalyvauja; (18) šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB[46]. Todėl Airija priimant šį sprendimą nedalyvauja; (19) Islandijos ir Norvegijos atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl pastarųjų asociacijos įgyvendinant, taikant ir plėtojant Šengeno acquis[47], kurios patenka į Tarybos sprendimo 1999/437/EB[48] 1 straipsnyje nurodytą sritį; (20) Šveicarijos atžvilgiu šiuo reglamentu plėtojamos Šengeno acquis nuostatos pagal Europos Sąjungos, Europos bendrijos ir Šveicarijos Konfederacijos sudarytą susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis[49] Sprendimo 1999/437/EB 1 straipsnyje nurodytoje srityje, minėtą sprendimą siejant su Tarybos sprendimų 2008/146/EB[50] ir 2008/149/TVR[51] 3 straipsniu; (21) Lichtenšteino atžvilgiu šiuo sprendimu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis[52] ir Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis, kiek tai susiję su patikrinimų prie vidaus sienų panaikinimu ir asmenų judėjimu, patenkančiais į Sprendimo 1999/437/EB 1 straipsnyje nurodytą sritį, minėtą sprendimą taikant kartu su Tarybos sprendimų 2011/349/ES[53] ir 2011/350/ES[54] 3 straipsniu, PRIĖMĖ ŠĮ SPRENDIMĄ: 1 straipsnis Nebeaktualių teisės aktų panaikinimas Vykdomojo komiteto sprendimai Sch/Com-ex (95) PV 1 rev, SCH/Com-ex (95) 21, SCH/Com-ex (96) 13 rev 1, SCH/Com-ex (97) 39 rev, SCH/Com-ex (98) 1 rev 2, SCH/Com-ex (98) 18 rev, SCH/Com-ex (98) 21, SCH/Com-ex (98) 37 def 2, SCH/Com-ex (98) 59 rev, SCH/Com-ex (99) 7 rev 2, Centrinės grupės sprendimas SCH/C (98) 117 ir Tarybos reglamentas (EB) Nr. 189/2008 yra panaikinami. 2 straipsnis Įsigaliojimas Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 321, 2003 12 31, p. 1. [2] COM(2014) 368 final, 2014 6 18. [3] 1995 m. balandžio 28 d. Vykdomojo komiteto sprendimas dėl bendros vizų politikos (Sch/Com-ex (95) PV 1 rev) (OL L 239, 2000 9 22, p. 175). [4] 2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009 9 15, p. 1). [5] 2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60). [6] 1995 m. gruodžio 20 d. Vykdomojo komiteto Sprendimas dėl skubaus keitimosi tarp Šengeno valstybių statistiniais ir konkrečiais duomenimis apie galimus veikimo sutrikimus prie išorinių sienų (SCH/Com-ex (95) 21) (OL L 239, 2000 9 22, p. 176). [7] 2004 m. spalio 26 d. Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (OL L 349, 2004 11 25, p. 1). [8] 2005 m. kovo 16 d. Tarybos sprendimas 2005/267/EB, įsteigiantis saugų žiniatinkliu pagrįstą informacijos ir koordinavimo tinklą, skirtą valstybių narių migracijos valdymo tarnyboms (OL L 83, 2005 4 1, p. 48). [9] 2013 m. spalio 22 d. Europos Parlamento ir Tarybos reglamentas (ES) Nr. 1052/2013, kuriuo sukuriama Europos sienų stebėjimo sistema (Eurosur) (OL L 295, 2013 11 6, p. 11). [10] 1996 m. birželio 27 d. Vykdomojo komiteto sprendimas dėl Šengeno vizų išdavimo pagal Konvencijos dėl Šengeno susitarimo įgyvendinimo 30 straipsnio 1 dalies a punktą principų (SCH/Com-ex (96) 13 rev 1) (OL L 239, 2000 9 22, p. 180). [11] 2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009 9 15, p. 1). [12] 1997 m. gruodžio 15 d. Vykdomojo komiteto sprendimas dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų (SCH/Com-ex (97) 39 rev.) (OL L 239, 2000 9 22, p. 188). [13] 2003 m. vasario 18 d. Tarybos reglamentas (EB) Nr. 343/2003, nustatantis valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, 2003 2 25, p. 1). [14] 2003 m. rugsėjo 2 d. Komisijos reglamentas (EB) Nr. 1560/2003, nustatantis išsamias Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, taikymo taisykles (OL L 222, 2003 9 5, p. 3). [15] 1998 m. balandžio 21 d. Vykdomojo komiteto sprendimas dėl darbo grupės veiklos (SCH/Com-ex (98) 1 rev 2) (OL L 239, 2000 9 22, p. 191). [16] 1998 m. birželio 23 d. Vykdomojo komiteto sprendimas dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu (SCH/Com-ex (98) 18 rev.) (OL L 239, 2000 9 22, p. 197). [17] 1998 m. birželio 23 d. Vykdomojo komiteto sprendimas dėl vizų prašytojų pasų antspaudavimo (SCH/Com-ex (98) 1 rev 21) (OL L 239, 2000 9 22, p. 200). [18] 1998 m. spalio 27 d. Vykdomojo komiteto sprendimas dėl kovos su nelegalia imigracija priemonių priėmimo (SCH/Com-ex (98) 37 rev 2) (OL L 239, 2000 9 22, p. 203). [19] 1998 m. spalio 27 d. Centrinės grupės sprendimas dėl kovos su nelegalia imigracija priemonių priėmimo. [20] 2004 m. vasario 19 d. Tarybos reglamentas (EB) Nr. 377/2004 dėl imigracijos ryšių palaikymo pareigūnų tinklo sukūrimo (OL L 64, 2004 3 2, p. 1). [21] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [22] 1998 m. gruodžio 16 d. Vykdomojo komiteto sprendimas dėl suderinto konsultantų dokumentų klausimais dislokavimo (SCH/Com-ex (98) 59 rev.) (OL L 239, 2000 9 22, p. 308). [23] 1999 m. balandžio 28 d. Vykdomojo komiteto sprendimas dėl ryšių palaikymo pareigūnų (SCH/Com-ex (99) 7 rev 2) (OL L 239, 2000 9 22, p. 411). [24] 2004 m. spalio 26 d. Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (OL L 349, 2004 11 25, p. 1). [25] 2008 m. vasario 18 d. Tarybos reglamentas (EB) Nr. 189/2008 dėl antrosios kartos Šengeno informacinės sistemos (SIS II) bandymų (OL L 57, 2008 3 1, p. 1). [26] 1995 m. balandžio 28 d. Vykdomojo komiteto sprendimas dėl bendros vizų politikos (Sch/Com-ex (95) PV 1 rev) (OL L 239, 2000 9 22, p. 175). [27] 2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009 9 15, p. 1). [28] 2008 m. liepos 9 d. Europos Parlamento ir Tarybos reglamentas (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas) (OL L 218, 2008 8 13, p. 60). [29] 1995 m. gruodžio 20 d. Vykdomojo komiteto Sprendimas dėl skubaus keitimosi tarp Šengeno valstybių statistiniais ir konkrečiais duomenimis apie galimus veikimo sutrikimus prie išorinių sienų (SCH/Com-ex (95) 21) (OL L 239, 2000 9 22, p. 176). [30] 2004 m. spalio 26 d. Tarybos reglamentas (EB) Nr. 2007/2004, įsteigiantis Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (OL L 349, 2004 11 25, p. 1). [31] 1996 m. birželio 27 d. Vykdomojo komiteto sprendimas dėl Šengeno vizų išdavimo pagal Konvencijos dėl Šengeno susitarimo įgyvendinimo 30 straipsnio 1 dalies a punktą principų (SCH/Com-ex (96) 13 rev 1) (OL L 239, 2000 9 22, p. 180). [32] 1997 m. gruodžio 15 d. Vykdomojo komiteto sprendimas dėl įrodymo priemonių ir orientacinių įrodymų taikant Šengeno valstybių readmisijos susitarimus pagrindinių principų (SCH/Com-ex (97) 39 rev.) (OL L 239, 2000 9 22, p. 188). [33] 2003 m. vasario 18 d. Tarybos reglamentas (EB) Nr. 343/2003, nustatantis valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, 2003 2 25, p. 1). [34] 2003 m. rugsėjo 2 d. Komisijos reglamentas (EB) Nr. 1560/2003, nustatantis išsamias Tarybos reglamento (EB) Nr. 343/2003, nustatančio valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus, taikymo taisykles (OL L 222, 2003 9 5, p. 3). [35] 1998 m. balandžio 21 d. Vykdomojo komiteto sprendimas dėl darbo grupės veiklos (SCH/Com-ex (98) 1 rev 2) (OL L 239, 2000 9 22, p. 191). [36] 2006 m. kovo 15 d. Europos Parlamento ir Tarybos reglamentas (EB) Nr. 562/2006, nustatantis taisyklių, reglamentuojančių asmenų judėjimą per sienas, Bendrijos kodeksą (Šengeno sienų kodeksas) (OL L 105, 2006 4 13, p. 1). [37] 1998 m. birželio 23 d. Vykdomojo komiteto sprendimas dėl priemonių, kurių reikia imtis valstybių, keliančių problemų dėl išsiuntimui iš Šengeno teritorijos reikalingų dokumentų išdavimo, atžvilgiu (SCH/Com-ex (98) 18 rev.) (OL L 239, 2000 9 22, p. 197). [38] 1998 m. birželio 23 d. Vykdomojo komiteto sprendimas dėl vizų prašytojų pasų antspaudavimo (SCH/Com-ex (98) 1 rev 21) (OL L 239, 2000 9 22, p. 200). [39] 1998 m. spalio 27 d. Vykdomojo komiteto sprendimas dėl kovos su nelegalia imigracija priemonių priėmimo (SCH/Com-ex (98) 37 rev 2) (OL L 239, 2000 9 22, p. 203). [40] 2004 m. vasario 19 d. Tarybos reglamentas (EB) Nr. 377/2004 dėl imigracijos ryšių palaikymo pareigūnų tinklo sukūrimo (OL L 64, 2004 8 13, p. 1). [41] 2009 m. balandžio 6 d. Tarybos sprendimas 2009/371/TVR dėl Europos policijos biuro (Europolo) įsteigimo (OL L 121, 2009 5 15, p. 37). [42] 1998 m. gruodžio 16 d. Vykdomojo komiteto sprendimas dėl suderinto konsultantų dokumentų klausimais dislokavimo (SCH/Com-ex (98) 59 rev.) (OL L 239, 2000 9 22, p. 308). [43] 1999 m. balandžio 28 d. Vykdomojo komiteto sprendimas dėl ryšių palaikymo pareigūnų (SCH/Com-ex (99) 7 rev 2) (OL L 239, 2000 9 22, p. 411). [44] 2008 m. vasario 18 d. Tarybos reglamentas (EB) Nr. 189/2008 dėl antrosios kartos Šengeno informacinės sistemos (SIS II) bandymų (OL L 57, 2008 3 1, p. 1). [45] 2000 m. gegužės 29 d. Tarybos sprendimas 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (OL L 131, 2000 6 1, p. 43). [46] 2002 m. vasario 28 d. Tarybos sprendimas 2002/192/EB[46] dėl Airijos prašymo dalyvauti įgyvendinant kai kurias Šengeno acquis nuostatas (OL L 64, 2002 3 7, p. 20). [47] OL L 176, 1999 7 10, p. 36. [48] 1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31). [49] OL L 53, 2008 2 27, p. 52. [50] 2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1). [51] 2008 m. sausio 28 d. Tarybos sprendimas dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu (OL L 53, 2008 2 27, p. 50). [52] OL L 160, 2011 6 18, p. 21. [53] 2011 m. kovo 7 d. Tarybos sprendimas 2011/349/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję visų pirma su teismų bendradarbiavimu baudžiamosiose bylose ir policijos bendradarbiavimu (OL L 160, 2011 6 18, p. 1). [54] 2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).